NARIADENIE KOMISIE (ES) č. 46/2005
z 13. januára 2005,
ktorým sa ustanovuje výnimka z nariadenia (ES) č. 1282/2001, pokiaľ ide o časový limit predkladania deklarácií o úrode a produkcii pre hospodársky rok 2004/2005
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1493/1999 zo 17. mája 1999 o spoločnej organizácii trhu s vínom (1), najmä na jeho článok 73,
keďže:
(1)
Nariadenie Komisie (ES) č. 1282/2001 (2) ustanovuje, že výrobcovia musia predkladať deklarácie o úrode a produkcii najneskôr do 10. decembra, aby bolo možné načas stanoviť produkciu vína v Spoločenstve.
(2)
Niekoľko dní pred touto uzávierkou sa vyskytol v jednom z členských štátov technický problém centrálneho informačného systému. Výrobcovia nemajú prístup ku tomuto systému a z tohto dôvodu nemôžu v určenej lehote podávať deklarácie.
(3)
Pokiaľ sa neobnoví normálna prevádzka centrálneho informačného systému, treba v tejto situácii, za ktorú nenesú výrobcovia zodpovednosť, poskytnúť výrobcom dodatočnú časovú lehotu na predkladanie deklarácií o úrode a produkcii.
(4)
Opatrenia stanovené v tomto nariadení sú v súlade so stanoviskom Riadiaceho výboru pre víno,
PRIJALA TOTO NARIADENIE:
Článok 1
Výnimkou z článku 11 ods. 1 nariadenia (ES) č. 1282/2001 sa deklarácie na hospodársky rok 2004/2005 uvedené v článku 2 a 4 tohto nariadenia môžu predkladať do 15. januára 2005.
Článok 2
Toto nariadenie nadobúda účinnosť dňom jeho uverejnenia v Úradnom vestníku Európskej únie.
Toto nariadenie je uplatniteľné od 10. decembra 2004.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 13. januára 2005